# בובה (אי)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקום האי בובה בדרום האוקיינוס האטלנטי
תמונה אווירית של האי בובה

בּוּבֶה (Bouvet, נורבגית: Bouvetøya) הוא אי לא מיושב בדרום האוקיינוס האטלנטי. האי שייך לממלכת נורבגיה.

## [עריכה] גאוגרפיה

האי בובה ממוקם בדרום האוקיינוס האטלנטי, ושטחו הוא 58.5 קילומטרים רבועים. 93% משטח זה מכוסה בקרחונים, בעיקר בדרום ובמזרח. אין לו נמלים, וקשה מאוד לגשת אליו. הקרחונים יוצרים שכבת קרח עבה הנופלת בצוקים גבוהים אל תוך הים או אל תוך חופים של חול געשי שחור. אורך החופים הוא 29.6 קילומטרים. הנקודה הגבוהה באי היא אוֹלָפְתּוֹפֶּן (Olavtoppen), הממוקמת בפסגת הר אולָב וגובהה 780 מטרים מעל פני הים. מדף לבה בחופו המערבי של האי, אשר התגלה בשנת 1955, מספק אתר קינון בשביל ציפורים רבות.

האי בובה הוא מועמד לאי הנידח בעולם, יחד אם איים קטנים אחרים כמו האי פיקטרן ואי הפסחא. היבשה הקרובה ביותר לאי בובה היא ארץ המלכה מוד הנמצאת באנטרקטיקה הממוקמת במרחק של 1,600 קילומטרים ממנו. ארץ המלכה מוד גם היא תחת ריבונות נורבגית וגם היא לא מיושבת.

## [עריכה] היסטוריה

האי בובה התגלה ב1 בינואר, 1739, על-ידי מגלה הארצות הצרפתי ז'אן באפטיס שארל בובה דה לוזיר, אשר פיקד על הספינות "אייגל" ו"מרי". למרות זאת, מיקום האי לא יושב באופן מדוייק ובובה דה לוזיר לא התקרב וחקר לעומק את תגליתו, כך שעדיין לא היה ברור אם היה מדובר באי או בחלק מיבשת.

האי לא נראה שוב עד שנת 1808, כשאנגלי בשם קפטן לינדסי אשר פיקד על ספינת "סוואן". אף-על-פי שהוא לא נחת, הוא קבע במדויק את מיקום האי.

הנחיתה המוצלחת הראשונה בוצעה בדצמבר 1822, כשקפטן בנג'מין מורל נחת על האי על-מנת לצוד כלבי ים. צידו נשא פרי; הוא חזר לאנגליה עם מספר עורות כלבי-ים.

ב10 בדצמבר, 1825, אנגלי נוסף בשם קפטן נוריס נחת על האי, קרא לו "האי ליברפול", וסיפח אותו לכתר הבריטי.

בשנת 1898, ביולוג גרמני בשם קארל כון חלף ליד האי עם הספינה "ואלדיביה" אך לא נחת בו.

ההשארות ארוכת-הטווח הראשונה באי הייתה בשנת 1927, כשאנשי צוות של הספינה הנורבגית "נורבגיה" נשארו שם במשך חודש; זהו הבסיס לטענה הטריטוריאלית של נורבגיה, שקראה לאי בּוּבֶטֵיָא ("האי בובה" בנורבגית). האי סופח לנורבגיה ב1 בדצמבר, 1927. בשנת 1929 ויתרה בריטניה על טעינתה לאי לטובת נורבגיה.

בשנת 1964 התגלתה על האי סירת הצלה נטושה ומעט צידה; אף-על-פי-כן, נוסעי הסירה מעולם לא נמצאו.

בשנת 1971, הוכרז האי כשמורת טבע. אף-על-פי שהאי שומם מאדם, הוקמה שם באותה שנה תחנה מטאורולוגית.

ב22 בספטמבר, 1979, קלט לווין הבזק אור ברצועה באוקיינוס ההודי המוליכה מבובה לדרום אפריקה. הנשורת הרדיואקטיבית, שהגיעה לאוסטרליה, גרמה לחוקרים להסיק כי מדובר בפיצוץ של פצצה גרעינית. שום מדינה לא הודתה באשמה, אך בין החשודות ישראל, טיוואן ודרום אפריקה.

## [עריכה] קישורים חיצוניים

- מידע על האי בובה (אנגלית)

הטריטוריות הנורבגיות |
ארץ המלכה מוד | בובה | יאן מאיין | סבאלברד | פטר הראשון

מקור: http://he.wikipedia.org../../../%D7%91/%D7%95/%D7%91/%D7%91%D7%95%D7%91%D7%94_%28%D7%90%D7%99%29.html

קטגוריה: נורבגיה: טריטוריות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Български
- Català
- Česky
- Cymraeg
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Svenska
- Türkçe
- Українська
- 中文